מגדל עזריאלי שרונה

מגדל עזריאלי שׂרונה הוא מגדל משרדים השוכן במתחם גני שׂרונה בדרך בגין בתל אביב-יפו. המגדל מתנשא לגובה של 238.5 מטרים ובעל 61 קומות, והוא גורד השחקים הגבוה בישראל מאז 2016, כשעבר בגובהו את מגדל משה אביב. בנייתו הושלמה באמצע שנת 2017. במאי 2011 זכתה קבוצת עזריאלי במכרז של מינהל מקרקעי ישראל למגרש בשטח 9.4 דונם עם תוכנית לבניית מגדל משרדים בגובה 180 מטר, בהיקף של 82,710 מטר רבוע ו-6,700 מ"ר המיועדים למסחר, תמורת 522 מיליון שקלים. קבוצת עזריאלי ביקשה ממינהל מקרקעי ישראל להמיר 3,500 מ"ר שיועדו למשרדים לטובת הרחבת החלק המסחרי. בתגובה דרשה הוועדה המקומית לתכנון ובנייה שתיבנה קומת חנייה שמינית, אך בעקבות העלות והזמן הכרוכים בכך, הושגה פשרה על פיה במקום בניית קומת חנייה נוספת, 500 מקומות חניה יוקצו לשימוש ציבורי במחיר שלא יעלה על זה שנדרש מתושבי תל אביב בחניונים של חברת אחוזות החוף, אשר בבעלות עיריית תל אביב-יפו. אבן הפינה למגדל הונחה ב-2012 על ידי דוד עזריאלי, כחלק מפרויקט דרום הקריה. על פי התוכנית שאושרה ב-2006 אמור היה המגדל להיות נמוך ב-75 מטרים, אך ב-2013 אושרה הגבהתו. המגדל נבנה על גבי מרכז קניות שגובהו שלוש קומות דו-מפלסיות. במגדל עצמו יש 50 קומות משרדים, מתוכן חמש קומות שישמשו לבית מלון בן 160 חדרים, החל מקומה 33, בניהולה של חברת אפריקה ישראל. עיצוב המגדל מתבסס על קווים אלכסוניים המקנים למגדל מראה זוויתי. מבנה המגדל מורכב משתי מסות שכל אחת מהן מוצבת ומוטה בזווית שונה ביחס למרכז המגדל, מה שמקנה לבניין מראה שונה מעט בכל נקודת מבט. בנייתו של המגדל החלה עם בניית פיר הבטון המרכזי ומסביבו נבנו הקומות עצמן. ייחודו של המגדל הוא בשטח קומה גדול יחסית של 2,400 מטר רבוע. בסך הכל, נבנו במגדל ובמרכז הקניות שטחים בהיקף של כ-120,000 מטר רבוע, ההופכים אותו למבנה המסחרי הגדול בישראל. בבסיס המגדל נחפרו שבע קומות לחניון תת-קרקעי בעל 1,600 מקומות. במגדל הותקנו כ-34 מעליות, שהן המעליות המהירות ביותר בישראל, מתוצרת OTIS, הנעות במהירות מקסימלית של 9 מטרים בשנייה (32.4 קמ"ש). בניית המגדל הוטלה על חברת "אל הר הנדסה מקבוצת קרדן נדל"ן". במהלך בניית המגדל נהרגו שני פועלי בניין מטורקיה, בשני אירועים שונים. ביוני 2016, עוד בטרם הושלמה בניית המגדל, דווח שקבוצת עזריאלי חתמה על חוזים להשכרת יותר מ-60% משטחי המבנה. עם השוכרים הבולטים בבניין נמנות החברות אמזון ישראל, פייסבוק ישראל, איירון סורס, מג'יק ליפ, דרופבוקס וחברת הזמנת המלונות בוקינג. למרכז הקניות שבתחתית המגדל ניתן אישור אכלוס (טופס 4) בנובמבר 2019, אך אכלוסו התמהמה. בספטמבר 2022 נפתחה במגדל חנות בת 3 קומות של חברת נייקי. המגדל בבנייה, יוני 2015 מרץ 2016, מכיוון מזרח מאי 2016, מכיוון מערב דצמבר 2016 המגדל בסיום בנייתו, אוגוסט 2017. מימינו מגדל היובל מגדלי עזריאלי, מגדל היובל ומגדל עזריאלי שׂרונה, יולי 2019 מגדלי עזריאלי הטורסו המתפתל מגדל עזריאלי שרונה, באתר גורדי השחקים העולמי (באנגלית) מרכז עזריאלי שׂרונה, באתר של קבוצת עזריאלי הילה שמר, האייקון החדש של ת"א מבפנים: עזריאלי-שרונה, הענק המתפתל, באתר Xnet‏, 12 בפברואר 2017 יואב סטולר, כך נהפך מגדל עזריאלי שרונה ללוקיישן החם של היי-טק, באתר כלכליסט, 8 באוקטובר 2017 דן הנדל, האם לה קורבוזיה היה מאשר את מגדל עזריאלי שרונה?, באתר הארץ, 16 בנובמבר 2018 Azrieli Sharona, באתר Emporis.com על פי תב"ע מתוקנת תא/ מק/ 4081, גובה המבנה המותר שונה מ-180 מטר ל-255.5 מטר מעל גובה פני הים. גובה פני הקרקע בחזית דרך בגין הוא כ-17 מטרים מעל פני הים, בדומה למגדל היובל. הגובה המצוין באתר קבוצת עזריאלי מתייחס כנראה למדידה מעל פני הים בתשריט תא/ מק/ 4081 מצוין גובה המבנה ביחס לפני הרחוב - 238.5 מטר רז סמולנסקי, חניון מגדל שרונה של עזריאלי יכיל 500 מקומות חנייה ציבוריים, באתר TheMarker‏, 8 בנובמבר 2012 אלפי שאולי, האח הגדול של עזריאלי: 50 קומות בהטיה לצד, באתר ynet, 25 במרס 2012 רינה רוזנברג קנדל, מלונות אפריקה ישראל תפתח בית מלון במגדל עזריאלי שרונה בת"א, באתר TheMarker‏, 10 ביוני 2015 ניצן צבי כהן, ‏תל אביב: הרוג שני באתר הבנייה של מגדל עזריאלי בשרונה, באתר דבר העובדים בארץ ישראל, 31 ביולי 2016 אורן פרוינד, ביי ביי רוטשילד: איירון סורס עוברת למגדל עזריאלי שרונה, באתר כלכליסט, 13 ביוני 2016 אורן פרוינד, מגיוס עובדים ועד השכ"ד: כל הפרטים על המעבר של פייסבוק מרוטשילד לשרונה, באתר כלכליסט, 7 באוגוסט 2017 דרופבוקס פותחת מרכז פיתוח חדש בתל אביב, באתר גיקטיים, ‏15 במאי 2018 שלומית צור, ‏בוקינג מתרחבת בישראל: עוברת למגדל עזריאלי שרונה בת"א, באתר גלובס, 22 באפריל 2018 אורנה יפת וענת דניאלי, לקניון עזריאלי שרונה יש טופס 4, אבל לא שוכרים, באתר כלכליסט, 2 במרץ 2020 לי סיביליה‏, בהשקעה של 50 מיליון שקל: נפתחה החנות הגדולה ביותר של NIKE בישראל, באתר וואלה, 21 בספטמבר 2022